polyglot-tagger/wikipedia-language-snippets-filtered huggingface dataset:
25 செல்சியசு வெப்பநிலையில் இதன் மதிப்பு 1014 என்ற அளவுக்கு நெருக்கமாக இருக்கிறது. எனவே தூய நீரில் ஐதராக்சைடு அயனியின் அடர்த்தி 107 மோல்*டெசிமீட்டர்3 என்ற அளவுக்கு நெருக்கமாக இருக்கிறது. சம அளவு மின்சுமையை கட்டுப்படுத்தும் திருப்திக்காக இந்த அடர்த்தியைப் பெறுகிறது. ஒரு கரைசலின் மதிப்பானது ஐதரசன் நேர்மின் அயனியின் அடர்த்தியுடன் தொடர்பு கொண்டுள்ளது. சாதாரண வெப்பநிலையில் தண்ணீரின் மதிப்பு 7 ஆகும். ஐதராக்சைடு அயனியின் அடர்த்தியும் மதிப்பின் மூலம் அளவிட முடியும். இது 14- மதிப்பாகும். எனவே தூய தண்ணீரின் மதிப்பும் 7 என்ற மதிப்புக்கு நெருக்கமாகவே இருக்கிறது. தண்ணீருடன் காரத்தைக் கலந்தால் ஐதரசன் நேர் மின் அயனியின் அடர்த்தி குறையும். இதனால் ஐதராக்சில் அயனியின் அடர்த்தி அதிகரிக்கும். அதாவது - மதிப்பு அதிகரிக்கும் மதிப்பு குறையும். காரத்தில் ஐதராக்சைடு அயனி இல்லாவிட்டாலும் இந்த நிகழ்வு நடக்கும்.
உதாரணமாக அமோனியாவின் மதிப்பு 3 + + +4 என்ற வினையின் காரணமாக 7 என்ற மதிப்பைக் காட்டிலும் அதிகமாக இருக்கிறது. இதன் விளைவாக ஐதரசம் நேர்மின் அயனியின் அடர்த்தி குறைந்து ஐதராக்சைடு அயனியின் அடர்த்தி அதிகரிக்கிறது. பல்வேறு தாங்கல் கரைசல்களில் கிட்டத்தட்ட நிலையான மதிப்பைப் பராமரிக்க முடியும்.
ஐதராக்சைடு என்பது என்ற மூலக்கூற்று வாய்ப்பாடு கொண்ட ஓர் ஈரணு அயனியாகும். இந்த அயனி ஓர் எதிர் மின்சுமையைக் கொண்டுள்ளது. ஓர் ஐதரசன் அணுவும் ஓர் ஆக்சிசன் அணுவும் சகப்பிணைப்பால் பிணைக்கப்பட்டு இந்த அயனி உருவாகிறது. தண்ணீரின் ஒரு முக்கியமான பகுதிப் பொருளாக இது சிறிதளவு கலந்துள்ளது. ஒரு காரமாக, ஈனியாக, கருக்கவர்பொருளாக மற்றும் ஒரு வினைவேகமாற்றியாக ஐதராக்சைடு அயனி செயல்படுகிறது. ஐதராக்சைடு அயனி உப்புகளை உருவாக்குகிறது. இவற்றில் சில உப்புகள் நீரிய கரைசலில் பிரிகையடைந்து கரைப்பானேற்ற ஐதராக்சைடு அயனிகளை வெளிவிடுகின்றன. சோடியம் ஐதராக்சைடு ஆண்டுதோறும் பலமில்லியன் டன்கள் உற்பத்தி செய்யப்படும் வேதிப்பொருள் என்ற வணிகத் தரத்தை எட்டியுள்ளது.
இவ்வினையின் சமநிலை மாறிலியை கரைந்துள்ள கார்பன் டை ஆக்சைடுடன் புரியும் வினை என்றோ அல்லது வளிமண்டல கார்பன் டை ஆக்சைடுடன் புரியும் வினை என்றோ குறிப்பிட்டுக் கூறலாம். நடுநிலை அல்லது அமில இல் வினையின் வேகம் மிகவும் குறைவு ஆகும்.
ஐதராக்சைடு அயனிகளைக் கொண்டுள்ள கரைசல்கள் கண்னாடியைத் தாக்குகின்றன. இங்கு கண்ணாடியில் உள்ள சிலிக்கேட்டு அமிலமாக செயற்படுகிறது. கார ஐதராக்சைடுகள் திண்மமாக இருந்தாலும் அவற்றை காற்று புகா நெகிழிப் புட்டிகளில் சேமிக்க வேண்டும்.
தொடர்புள்ள மின்வேதியியலின் படி நடுநிலையாக உள்ள • அயனி ஐதராக்சில் இயங்குறுப்பு எனப்படுகிறது. சகப் பிணைப்பால் பிணைக்கப்பட்டுள்ள – என்ற அயனி ஐதராக்சில் குழு எனப்படுகிறது. ஐதராக்சைடு அயனியும் ஐதராக்சில் குழுவும் மின்னணு மிகுபொருள்கள் எனப்படுகின்றன. இவை கரிம வேதியியலில் வினையூக்கிகளாகப் பயன்படுகின்றன.
பல கனிம வேதியியல் சேர்மங்களுடன் ஐதராக்சைடு என்ற சொல் அவற்றின் பெயருடன் இணைந்திருக்கிறது. ஆனால் அவை ஐதராக்சைடு அயனியின் அயனிச் சேர்மங்கள் அல்ல. ஆனால் அவை ஐதராக்சில் குழுவைக் கொண்டுள்ள சகப்பிணைப்புச் சேர்மங்களாகும்.
நீரிய கரைசலில் பிரான்சுடெட்டு-லோவ்ரி அமிலத்திலிருந்து ஒரு புரோட்டானை ஏற்றுக் கொள்ள முடியும் என்பதால் ஐதராக்சைடு அயனி பிரான்சுடெட்டு-லோவ்ரி நோக்கில் ஒரு காரமாகும். ஓரிணை எலக்ட்ரான்களை கொடையளிப்பதன் மூலம் இலூயிசு காரமாகவும் இதனால் செயல்பட முடியும். நீரிய கரைசலில் ஐதரசன் மற்றும் ஐதராக்சைடு இரண்டுமே ஆக்சிசன் மற்றும் ஐதரசன் அணுக்களுக்கு இடையில் ஐதரசன் பிணைப்பு மூலம் வலிமையாக கரைப்பானேற்றம் அடைகின்றன. உண்மையில் இங்கு திண்ம நிலையில் பை ஐதராக்சைடு அயனி 32 அடையாளப்படுத்தப்படுகிறது.
குவாலியர் கோட்டையின் கட்டுமானத்தின் சரியான காலம் உறுதியாக தெரியவில்லை. ஒரு உள்ளூர் புராணத்தின் படி, இந்த கோட்டை கி.பி 3 இல் சூரஜ் சென் என்ற உள்ளூர் மன்னரால் கட்டப்பட்டது. அவர் தொழுநோயால் பாதிக்கப்பட்டு குணமடைந்தார். குவாலிபா என்ற முனிவர் அவருக்கு ஒரு புனித குளத்திலிருந்து தண்ணீரை வழங்கினார், அது இப்போது கோட்டைக்குள் உள்ளது. நன்றியுள்ள மன்னர் ஒரு கோட்டையைக் கட்டினார், கோட்டைக்கு முனிவரின் பெயரைக் கொடுத்தார். முனிவர் மன்னனுக்கு பால் என்ற பட்டத்தை வழங்கினார், மேலும் அவர்கள் இந்த பட்டத்தை தாங்கும் வரை கோட்டை அவரது குடும்பத்தின் வசம் இருக்கும் என்று அவரிடம் கூறினார். சூரஜ் சென் பாலின் 83 சந்ததியினர் கோட்டையை கட்டுப்படுத்தினர், ஆனால் 84 வது, தேஜ் கரண் என்ற மன்னன் இதை இழந்தார்.
குவாலியர் கோட்டை மத்திய இந்தியாவின் மத்தியப் பிரதேசத்தின் குவாலியருக்கு அருகிலுள்ள ஒரு மலை கோட்டை. இந்த கோட்டை குறைந்தபட்சம் 10 ஆம் நூற்றாண்டிலிருந்து உள்ளது, இப்போது கோட்டை வளாகத்தில் உள்ள கல்வெட்டுகள் மற்றும் நினைவுச்சின்னங்கள் 6 ஆம் நூற்றாண்டின் தொடக்கத்தில் இருந்திருக்கலாம் என்பதைக் குறிக்கிறது. இந்த கோட்டை அதன் வரலாற்றில் பல்வேறு ஆட்சியாளர்களால் கட்டுப்படுத்தப்பட்டுள்ளது. குவாலியர் கோட்டை குவாலியர் மகாராஜா சிந்தியாவின் தலைநகராய் விளங்கிய மலைக் கோட்டை ஆகும்.
கோபாச்சல் என்று அழைக்கப்படும் ஒரு தனி பாறை மலையில் விந்திய மணற்கல்லின் வெளிப்புறத்தில் இந்த கோட்டை கட்டப்பட்டுள்ளது. இது நீண்ட, மெல்லிய மற்றும் செங்குத்தானது. குவாலியர் வீச்சு பாறை அமைப்புகளின் புவியியல் பசால்ட்டால் மூடப்பட்ட ஓச்சர் வண்ண மணற்கல் ஆகும். ஒரு கிடைமட்ட அடுக்கு உள்ளது, அதன் மிக உயர்ந்த இடத்தில் 342 அடி மற்றும் சராசரி அகலம் 1,000 கெஜம் ). அடுக்கு ஒரு செங்குத்தாக உருவாகிறது. சுவர்ணரேகா, என்ற ஒரு சிறிய நதி அரண்மனைக்கு அருகில் பாய்கிறது.
இன்றைய கோட்டை ஒரு தற்காப்பு அமைப்பாகவும் மற்றும் குஜாரி மஹால் மற்றும் மன் மந்திர் ஆகிய இரண்டு முக்கிய அரண்மனைகளைக் கொண்டுள்ளது, இது மன் சிங் தோமரால் கட்டப்பட்டது . குஜாரி மஹால் அரண்மனை மிருக்ஞாயணி மகாராணிக்காக கட்டப்பட்டது. இது இப்போது ஒரு தொல்பொருள் அருங்காட்சியகமாகும். உலகில் "பூஜ்ஜியம்" என்ற இரண்டாவது பழமையான பதிவு ஒரு சிறிய கோவிலில் காணப்பட்டது, இது மேலே செல்லும் வழியில் அமைந்துள்ளது. இந்தக் கல்வெட்டு சுமார் 1500 ஆண்டுகள் பழமையானது.
இக்கோட்டையில் ஐந்து நுழைவாயில்கள் உள்ளன. இங்குள்ள தர்பார் மண்டபம் உலகிலேயே சிறந்த மண்டபங்களுள் ஒன்று.இக்கோட்டையின் உள்ளே தெளிகோவில் ஒன்று உள்ளது. இது எட்டாம் நூற்றாண்டின் மத்தியில் கட்டப்பட்டது. இக்கோயிலைச் சுற்றிலும் மரக் கதவுகள் ஏராளமாக உள்ளன. அவை பல கோணங்களில் செதுக்கப் பட்டுள்ளன. ஓரிரு இடங்களில் சமண சமய தீர்த்தங்கரர்களின் சிற்பங்களும் காணப்படுகின்றன. சுவர்களில்சுருள் சுருளாக இலை வடிவத்தில் சிற்பங்கள் காணப்படுகின்றன.
அக்பரின் அரசவை இசைக்கலைஞ்ர் தான்சேன் என்பவர் சமாதியை இக்கோட்டையில் காணலாம். கோட்டையினுள் பல நினைவுச்சின்னங்கள் காணப்படுகின்றன.ராஜா மான்சிங் தன் மனைவியின் நினைவாகக் கட்டிய குஜரி மகால் தற்போது அருங்காட்சியகமாகவும், புதைபொருள் ஆராய்ச்சிக்கூடமாகவும் திகழ்கிறது. சீக்கியர்களின் ஆறாவது குருவான ஹர்கோவிந்த் சிங் என்பவர் இக்கோட்டையில் ஜஹாங்கீர் காலத்தில் ரிறை வைக்கப்பட்டு இருந்ததாக சொல்லப்படுகிறது.
இப்போது கோட்டை வளாகத்தில் உள்ள கல்வெட்டுகள் மற்றும் நினைவுச்சின்னங்கள் 6 ஆம் நூற்றாண்டின் தொடக்கத்தில் இருந்திருக்கலாம் என்பதைக் குறிக்கின்றன. குவாலியர் கல்வெட்டு 6 ஆம் நூற்றாண்டில் ஹுணப் பேரரசர் மிகிரகுலனின் காலத்தில் கட்டப்பட்ட சூரிய கோவிலை விவரிக்கிறது. இப்போது கோட்டைக்குள் அமைந்துள்ள தெலி கா மந்திர், கூர்ஜர-பிரதிகாரப் பேரரசரர்களால் 9 ஆம் நூற்றாண்டில் கட்டப்பட்டது.
கோட்டையினுள் ஏராளமான நீர் நிலைகள் உள்ளன. வடக்கிலிருந்து தெற்காக ஜாவுகார்தால், மானசரோவர், சுரஜ் குந்து, குங்கோலா, ஏக்கப்பா,கடோரா, தோபி, ராணி, சேடி என பல நீர்நிலைகள் உள்ளன.தெளி கோவிலுக்குப் பின்பக்கமாக கடோரா ஏரி எனப்படும் வட்ட வடிவமான ஏரி காணப்படுகிறது.
பின்னர் தேசிய சாகச அமைப்பில் ,பெண்களுக்கு மலையேற்றப் பயிற்சி அளிக்கும் பயிச்சியாளராக சேர்ந்து சிறிது காலம் பணிபுரிந்தார். 1984 ஆம் ஆண்டு எவெரெஸ்ட் மலையில் ஏற ,இந்தியாவின் 4-வது மலையேற்றக்குழு அமைக்கப்பட்டது. அந்த குழுவில் பச்சேந்திரி பால் இடம்பெற்றார் .அந்த பயணத்தின்போது அவர்களது குழு மீது பனிமலை விழுந்து பலருக்கும் காயம் ஏற்பட்டது .இருப்பினும் பச்சேந்திரி பால் மனம் தளராமல் தனது பயணத்தை தொடர்ந்தார் .மைனஸ் 40 டிகிரி அளவிற்கு தட்பவெப்பம் இருந்தபோதும் ,கடுமையான குளிர் காற்று வீசியபோதும் ,பல்வேறு இடங்களில் பனிமலை முகடுகள் தடையாக இருந்தபோதும் மனம் தளராமல் அத்தனை தடைகளையும் மீறி தொடர்ந்து மலை ஏறி பச்சேந்திரி பால் சாதனை படைத்தார்.
பச்சேந்திரி பால் உலகின் மிக உயரமான மலைச்சிகரமான இமயமலையில் உள்ள எவரெஸ்ட் கொடுமுடியில் ஏறி சாதனை படைத்த முதல் இந்திய பெண் ஆவார். இவர் உத்தரகாண்ட் மாநிலத்தில் நாகுரி கிரமத்தை சேர்த்தவர். இவர் 1954-ஆம் ஆண்டு மே மாதம் 24-ஆம் தேதி பிறந்தார். இவரது தந்தை ஸ்ரீ கிருஷ்ணபால்சிங், தாயார் ஹன்ஸாதேவி. தந்தை சிறிய அளவிலான பலசரக்கு வியாபாரம் செய்தவர். இந்திய எல்லையிலிருந்து தீபெத்திய எல்லை பகுதிக்கு சரக்குகளை விற்பனை செய்வது இவரது தொழில்.
கல்லூரிப் படிப்பு முடிந்ததும், பச்சேந்திரி பால் மலையேற்ற பயிற்சிப் பள்ளியில் சேர்ந்து, மலையேற்றம் தொடர்பான குழு பயிற்சியினை பெற்றார் . அந்த பயிற்சியின் போது அவர் 6675 மீட்டர் உயரம் உள்ள கங்கோத்திரி மலையிலும் ,5819 மீட்டர் உயரம் உள்ள ருதுகாரி மலையிலும் ஏறினார்.
ஜார்ஜ் லூகஸ் என்பவர் முதன் முதலில் ஜனநாயக குடியரசை செயல்படுத்த முன்வந்தவர்கள் கம்யூனிஸ்டுகளே என்று 1929-ல் வெளியான தன்னுடைய ப்ளம் தீஸிஸ் -ல் பரிந்துரைத்துள்ளார். இரண்டாம் உலகப்போரின் முடிவில் சோவியத் ஒன்றியத்தைச் சேர்ந்த ஜோசப் ஸ்டாலின், அனைத்து கிழக்கு ஐரோப்ப கம்யூனிஸ்ட் கட்சிகளும் மக்கள் ஜனநாயகத்திற்கு ஆதரவாக இருக்க வேண்டும் என அறிவித்தார். நாஸி ஜெர்மணி கிழக்கு ஐரோப்பாவில் தோல்விகண்ட பிறகு மார்க்ஸிச-லெனினிய கோட்பாட்டாளர்கள் சோசியலிஸத்தை சோவியத் சிகப்பு படையின் உதவியுடன் அமைதியான முறையில் அங்கு பரப்ப ஆரம்பித்தார்கள். பல கிழக்கு ஐரோப்ப நாடுகளில் கம்யூனிஸ்டுகள் நேரடியாக ஆட்சிக்கு வரவில்லை, மாறாக பல முற்போக்குக் கட்சிகளுடன் சேர்ந்து பணியாற்றினர். மற்ற ஐரோப்ப மாநிலங்கள், தொழிலாளர்களாலோ அல்லது பொதுவுடைமைக் கட்சிகளாலோ ஆட்சிசெய்யப்பட்டன. இதுபோல மா சே துங், அனைத்துவர்க்க ஜனநாயகம் என்று ஒரு கருத்தை 1940ல் என்ற கட்டுரை மூலம் முன்வைத்தார்.
மக்கள் ஜனநாயக செயல்பாடு ஆரம்ப நிலையில் பாட்டாளிவர்க்க சர்வாதிகாரத்தின் வெளிப்பாடு போல தோன்றினாலும், விவசாயிகள், சிறுமுதலாளிகள் போன்ற வர்க்கங்களும் இதில் கலந்துகொள்ள அனுமதிக்கப்பட்டனர். மக்கள் ஜனநாயகத்திற்கும், சோவியத் ஜனநாயகத்திற்கும் இருக்கின்ற வித்தியாசமே, சோவியத் ஒன்றியத்தை மாபெரும் தொழிலாளர் ஜனநாயக கூட்டமைப்பாக பிரதிபலித்தது.
மக்கள் ஜனநாயகம் என்பது மார்க்சிய-லெனினியத்தின் தத்துவார்த்த கருத்தாக கருதப்படுகிறது. இந்த தத்துவத்தின் வளர்ச்சி பெருவாரியாக இரண்டாம் உலகப்போருக்கு பிறகே வளர்ச்சி கண்டது.
இம்மலையில் மேற்குத் தொடர்ச்சி மலையிலிருந்து வீசும் மூலிகைக்காற்று வீசுவதால் நோய்களைத் தீர்க்கும் சிறந்த மருந்தாகி வருகிறது. மேலும், திருமண பாக்கியம், குழந்தைப்பேறு இல்லாதவர்களும் இத்திருத்தலத்தில் எழுந்தருளியிருக்கும் முருகப்பெருமானை வழிபாடு செய்து தங்கள் வேண்டுதல்களைப் பெற்று வருகின்றனர்.
இவ்வூரில் உள்ள மக்கள் இத்தலத்தில் எழுந்தருளியிருக்கும் முருகப்பெருமானின் திருநாமமான கதிர்வேல்முருகன், கதிரேசன், கார்த்திகேயன் என்ற பெயர்களைத் தங்கள் குழந்தைகளுக்குச் சூட்டி இறைவன் திருநாமத்தைப் போற்றி வருகின்றனர்.
இத்திருக்கோவிலுக்கு வந்து முருகனை தரிசித்து வந்தால் வியாபாரத்தடை நீங்கி வியாபாரம் அமோக இலாபம் பெரும்; திருமணத்தடை உள்ளவர்களுக்கு திருமணத்தடை நீங்கி திருமணம் நடைபெறும்; புத்திர பாக்கிய தோஷம் உள்ளவர்களுக்கு புத்திர பாக்கியம் கிட்டும்; சத்ரு தோஷம் நீங்கும்; திருஷ்டி தோஷம் நீங்கும்; சகல ஐஸ்வரியமும் கிட்டும் என மக்கள் வழிபாடு செய்து முருகப்பெருமானின் திருவருள் பெற்று வருகின்றனர்.
இத்திருக்கோயிலின் மேற்குப்பக்கம், மலை அடிவாரத்தில் ஒளிர் குகை ஒன்று உள்ளது. அக்குகையில் முன்காலத்தில் முனிவர்கள் வாழ்ந்ததாக கூறப்படுகிறது.
இத்திருக்கோயில் கோவில்பட்டி திருத்தலத்தின் தென்மேற்கு மூலையில் உள்ள சொர்ணமலையின் மீது அழுகுற அமைந்துள்ளது. இக்கோயிலில் கதிர்வேல்முருகன், விநாயகர், பைரவர், தண்டாயுதபாணி என நான்கு சந்நிதிகளும், மூன்று கோபுரங்களும், இரு சாலைக்கோபுரங்களும் உள்ளன. மேலும் பக்தர்கள் வசதிக்காக மண்டபம், தங்கும் விடுதி மற்றும் பூங்கா உள்ளன. 08-04-2017 அன்று தமிழக முதல்வர் மாண்புமிகு பழனிசாமி அவர்களால் அன்னதானத் திட்டம் தொடங்கப்பட்டு சிறப்பாக நடைபெற்றுவருகிறது. இக்கோயிலின் முக்கிய வாயில் வடக்கு வாயில் ஆகும். கதிர்வேல் முருகன் வேல் வடிவில் கிழக்கு நோக்கி அருள்பாலிக்கிறார். இரவு நேரத்தில் இக்கோயிலும், சொர்ணமலையும் மின்விளக்கு ஒளியில் பார்ப்பதற்கு மிகவும் அழகாக இருக்கும். மேலும் இரவு நேரத்தில் இக்கோயிலில் இருந்து கோவில்பட்டியைப் பார்ப்பதற்கு மிகவும் ரம்மியமாய்க் காட்சியளிக்கும்.
தூத்துக்குடி மாவட்டத்திலுள்ள கோவில்பட்டியில் சொர்ணமலையின் மீது அமைந்துள்ள அருள்மிகு சொர்ணமலைக் கதிரேசன் திருக்கோயில் முருகப்பெருமானின் திருத்தலமாகும்.
உலகிலேயே, தமிழ்நாட்டில் இருக்கும், தூத்துக்குடி மாவட்டத்திலுள்ள கோவில்பட்டியில் அமைந்துள்ள சொர்ணமலைக் கதிர்வேல் முருகன் திருக்கோயிலில், ஆறு அடியில் ஐம்பொன்னில் மூலவர் வச்சிரவேலாக அமைந்து பொதுமக்களால் வணங்கப்படுவது இத்தலத்தின் சிறப்பாகும்.
தற்போது கடந்த 2006ம் ஆண்டு ரூ.40 லட்சம் மதிப்பீட்டில் திருப்பணிகள் செய்யப்பட்டு திருக்கோயில் புதுப்பிக்கப்பட்டு உள்ளது. திருக்கோயிலுக்கு பக்தர்கள் சென்றுவர படிக்கட்டுப்பாதைகள், மலை மீது வாகனங்கள் செல்ல சாலைவசதி, மின்விளக்கு வசதிகள்,குடிநீர் வசதிகள் செய்யப்பட்டுள்ளது. இத்திருக்கோயில் திருப்பணி வேலைகள் நடைபெற்று, 17.03.2006ல் பங்குனி மாதம் 3ம் தேதி அஷ்டபந்தன மகாகும்பாபிஷேகம் நடைபெற்றது.
பூச்சிகள் அறுவடையின்போது வயலில் இருந்து சேமிப்புக் கிடங்கிற்கு வருகின்றன; விதைகளின் ஈரத்தின் மூலமாக பூசணங்கள் வருகின்றன. பூச்சிகளும் பூசணங்களும் ஒண்றோடொன்று தொடர்புடையவை. தானியங்களும் எண்ணெய்வித்துக்களும் நன்முறையில் சேமிக்கப்பட வேண்டும் என்றால், சுத்தப்படுத்தப்பட்டு, தரம் பிரிக்கப்பட்டு, உலரவைக்கப்பட வேண்டும். 6-12 மாதங்கள் சேமிக்க வேண்டுமென்றால், தானியங்களில் 10-12% ஈரமும், எண்ணெய்வித்துக்களில் 7-9% ஈரமும் இருக்க வேண்டும். சுத்தம் செய்து உலர வைக்கப்பட்ட விதைகளை சுத்தமான, பழுது பார்க்கப்பட்ட, கிருமி நீக்கம் செய்யப்பட்ட சேமிப்புக் கிடங்குகளில் சேமிக்க வேண்டும். சேமிக்கும் அமைப்புகள் தானியங்களின் எடையைத் தாங்கக் கூடியதாகவும், வெளியில் உள்ள ஈரமான காற்றோடு தொடர்பற்றதாக இருக்க வேண்டும். குளிர்ந்த இடத்தில் இருக்க வேண்டும்.
விதைகளின் சேமிப்பு இந்தியாவில் உற்பத்தியாகும் மொத்த உற்பத்தியில் 70% நுகர்தலுக்காகவும், விதை,தீவனம் ம்ற்றும் கூலி கொடுப்பதற்காக என்று சேமித்து வைக்கப்படுகிறது. 30% மட்டுமே வணிகத்திற்காக பயன்படுத்தப்படுகிறது. வேளாண் தொழில்நுட்ப மேம்பாட்டினால், தானியங்கள் மற்றும் எண்ணெய் வித்துக்களை கூடுதல் காலம் சேமித்து வைக்கலாம். அரசு மற்றும் அரசு சார்ந்த சேமிப்புக் கிடங்குகளை ஒப்பிட்டுப்பார்க்கும் போது விவசாயிகள் மற்றும் வணிகர்களின் சேமிப்பு முறைகளால் ஏற்படும் இழப்பு அதிகமாக உள்ளது. ஆனால், அரசுக் கிடங்குகளின் கொள்ளளவு மிகக் குறைவாகவே உள்ளது .
கிராமப்புறங்களில், தேவைகேற்ப மூன்று மாதங்கள் முதல் இரண்டு வருடங்கள் வரை விதைகளை சேமிக்கிறார்கள். அறுவடைக்குப்பின் ஏற்படும் இழப்பு அளவு மற்றும் தரங்களிலும் நிகழ்கிறது.பூச்சிகள், எலிகள், பறவைகள், நுண்ணுயிரிகள் போன்றவை சேமிப்பின் போது தாக்குகின்றன. இதைத் தவிர, பூச்சிகளின் கழிவு, எலிகளின் புழுக்கை மற்றும் முடி போன்றவை தானியங்களை அசுத்தப்படுத்துகின்றன.நுண்ணுயிரிகள் புற்றுநோய் ஏற்படுத்தும் நச்சுகளை உற்பத்தி செய்கின்றன. சேமிப்பில் ஏற்படும் இழப்பைக் குறைத்தால், நாம் பசுமைப் புரட்சியின் நன்மைகளை அனுபவிக்க முடியும்.
சேமிப்பின் போது மிக முக்கியமானது, விதைகளின் ஈரத்தை சேமிக்காலம் முழுவதும் பாதுகாப்பான அளவில் பராமரிப்பதுதான்.உணவு தானியங்கள் ஈரத்தை உறிஞ்சிக் கொள்ளும் தன்மை உள்ளதால், மழையின் மூலமாகவும், வெளிக்காற்றின் ஈரத்தின் மூலமாகவும் ஈரமாகாமல் பார்த்துக்கொள்ளவேண்டும்.65 - 70 % ஈரப்பதத்தில் பூசணங்கள் வளரும். காற்றிலுள்ள ஒப்பு ஈரப்பதம் 60 சதத்துக்கும் குறைவாக இருந்தால்,உணவு தானியங்களை காற்றோட்டமாக வைக்கலாம்.
இக்கோயில் முன் மண்டபம், அர்த்த மண்டபம், கருவறை ஆகியவற்றைக் கொண்டுள்ளது. அங்குள்ள குலசேகர பாண்டியன் மற்றும் சுந்தர பாண்டியன் கல்வெட்டுகள் மூலமாக இக்கோயில் 800 ஆண்டுகளுக்கு முற்பட்டதாக இருக்கலாம் எனக் கருதப்படுகிறது. மூலவரின் விமானத்தில் அஷ்டதிக்கு பாலகர்கள், எட்டு திசையை நோக்கி காவல் புரிவது போல் உள்ளனர். தெற்கில் நால்வர், மேற்கில் கன்னிமூலை கணபதி, வீர [[விநாயகர், லட்சுமி நாராயணன், விசுவநாதர், விசாலாட்சி, பூரண புஷ்கலையுடன் ஐயனார், ஸ்ரீதேவி பூதேவியுடன் விஷ்ணு, வீரபத்திரர், அருணகிரிநாதர், ஆத்ம லிங்கம், கஜலட்சுமி ஆகியோர் உள்ளனர். வடக்கில் சண்டிகேசுவரர் சன்னதி உள்ளது. வடகிழக்கு மூலையில் நவக்கிரகம், கிழக்கில் பட்டினத்தார் உள்ளனர். மேற்கு திருச்சுற்றில் வள்ளி தெய்வானையுடன் முருகன் உள்ளார். கோஷ்டத்தில் கொங்கணச் சித்தர், தட்சிணாமூர்த்தி, மேற்கில் லிங்கோத்பவர், வடக்கில் பிரம்மா, துர்க்கை, பிட்சாடனர் ஆகியோர் உள்ளனர்.
இலுப்பை மரங்கள் நிறைந்து விளங்கியதால் ‘இலுப்பையூர்’ என அழைக்கப்பட்டு, பின்னர் மருவி ‘இலுப்பூர்’ என அழைக்கப்படுகிறது. இக்கோயிலின் மூலவர் கேமவிருத்தீஸ்வரா், பொன்வாசிநாதர் என்றும் அழைக்கப்படுகிறார். அவர் கிழக்கு நோக்கிய நிலையில் உள்ளார். இறைவி பொன்னம்பாள் தெற்கு நோக்கிய நிலையில், நின்ற கோலத்தில், நான்கு கரங்களுடன் உள்ளார். அவரின் மேலிரு கரங்களில் தாமரை மலர் உள்ளது. கீழ் இரு கரங்கள் அபய, வரத முத்திரையுடன் உள்ளன. கோயிலின் திருச்சுற்றில் தல மரங்களான வில்வமரமும், மகிழ மரமும் உள்ளன. காலசந்தி , உச்சிக்காலம் , சாயரட்சை , அர்த்தசாமம் என்ற வகையில் நான்கு கால பூசைகள் இங்கு நடத்தப்பெறுகின்றன.
ராமபிரானும், இலக்குவனனும் சீதையைத் தேடி தென்திசை செல்லும்போது 'மது கவனம்' என்று அழைக்கப்படும் இவ்வூரின் வழியாக சென்றதாகவும் அப்போது இங்கு சிவலிங்க பூஜை செய்து வழிபட்டதாகவும் கூறப்படுகிறது. குரு, சிவனை வழிபட்டதால் பொன்வாசிநாதர் எனப் பெயர் பெற்றதாகக் கூறுவர். புதுக்கோட்டை மாவட்டத்தில் உள்ள, பட்டினத்தாரால் பாடல் பெற்ற ஒரே திருத்தலம் ஆகும். பதினெண் சித்தர்களில் ஒருவரான கொங்கண சித்தர் இங்கு வந்து இறைவனை வணங்கி அருள்பெற்று சென்றுள்ளார். 63 நாயன்மார்களில் ஒருவரான இடங்கழி நாயனார் இங்கு வந்து தொண்டுகள் பல செய்து இறைவனை வழிப்பட்டுள்ளார்.
மணப்பாறையில் இருந்து 24 கிலோமீட்டர் தொலைவிலும், திருச்சியில் இருந்து 20 கிலோமீட்டர் தொலைவிலும், புதுக்கோட்டையில் இருந்து 28 கிலோமீட்டர் தொலைவிலும் இக்கோயில் அமைந்துள்ளது. இந்த மூன்று ஊர்களிலிருந்தும் பேருந்து வசதி உள்ளது.
"ஸ்ரீசந்த் பிரமானந்த் இந்துஜா" .அவர் ஒரு இந்திய-பிரிட்டிஷ் பில்லியனர் .வர்த்தக நிறுவனம்; முதலீட்டாளர் மற்றும் தொண்டு நிறுவனம் ஆகியவற்றை நடத்திவந்தார் . அவர் ஹிஜாஜா குழுமத்தின் முதன்மை பங்குதாரர் மற்றும் தலைவர். 2017 மே மாதத்தில், அவரது சகோதரர் கோபிசந்த் உடன் சேர்ந்து இங்கிலாந்து நாட்டின் பணக்காரர் ஆனார். 1990 களில் இருந்து, அவர் இங்கிலாந்து மற்றும் ஆசியாவின் செல்வந்தர்கள் மத்தியில் தொடர்ச்சியாக பணக்காரர் தரவரிசையில் உள்ளார். 2017 ஆம் ஆண்டு மே மாதத்தில் சண்டே டைம்ஸ் ரிக் லிஸ்ட் பட்டியலில் ஹிந்துஜா 16.2 பில்லியன் ஜி.பீ. மதிப்பு சொத்துகளைக் கொண்டுள்ளார் எனக் கூறிப்பிட்டிருந்தது. ஆசிய மீடியா மற்றும் மார்க்கெட்டிங் குரூப் தொகுக்கப்பட்ட பணக்கார பட்டியலின் அடிப்படையில் இந்துஜாவின் செல்வம் 19 பில்லியன் என மதிப்பிடப்படுகிறது. மார்ச் 2016 ஆம் ஆண்டில் ஃபோர்ப்ஸ் பட்டியலில் அவர் 16.4 பில்லியன் டாலர் மதிப்புள்ள சொத்துக்களுடன் உலகின் 58 வது மிகப்பெரிய பில்லியனர் குடும்பமாக அவரும் அவரது சகோதரும் அறிவிக்கப்பட்டனர்.
7 குறிப்புகளஆரம்ப வாழ்க்கைஸ்ரீஜாந்த் பர்மாநந்த் ஹிந்துஜா பிரிட்டிஷ் இந்தியாவில் இருந்த சிந்து மாகாணத்தில் உள்ள கராச்சியில்ல் 28 நவம்பர் 1935 ல் பிறந்தார் . இவர் பர்மாநந்த் டீப்சந்த் இந்துஜா மற்றும் ஜமுனா பர்மாநந்த் இந்துஜாவின் இரண்டாவது மகன். அவர் மும்பையில் தாவார் காமர்ஸ் ஆஃப் காமர்ஸ் மற்றும் ஆர். டி. தேசிய கல்லூரி ஆகிய இடங்களில் கல்வி கற்றார்,
இந்துஜாவின் வணிக அணுகுமுறை பழமைவாத மற்றும் சந்தர்ப்பவாதமானது, எண்ணெய் & எரிவாயு, வங்கி மற்றும் நிதியியல் மற்றும் , ரியல் எஸ்டேட், எரிசக்தி மற்றும் இரசாயனங்கள், சக்தி மற்றும் ஊடகங்கள் மற்றும் பொழுதுபோக்கு ஆகியவற்றிலிருந்து பல்வேறு வணிக துறைகளில் முதலீடு செய்யப்படுகிறது.
அவரது இளைய சகோதரர்களான கோபிசந்த், பிரகாஷ், அசோக் ஆகியோருடன் ஹிந்துஜா இந்தியாவின் "ஃபேப் ஃபோர்" என்ற பெயரிடப்பட்டார். ஆரம்ப தொழில் வாழ்க்கைஇந்துஜா மும்பை, இந்தியா மற்றும் டெஹ்ரான், ஈரானில் தனது தந்தையின் ஜவுளி மற்றும் வர்த்தக வியாபாரங்களில் தனது தொழிலைத் தொடங்கினார். ஹிந்திஜா மத்திய கிழக்கத்திய சந்தைகளில் திரைப்படத்தை விநியோகித்தார் மற்றும் விளம்பரப்படுத்தினார் மற்றும் அதன் வெற்றி அவரை மில்லியன் கணக்கில் பெற்றது. இந்தியாவில் இருந்து ஈரானுக்கு உணவு பொருட்கள் மற்றும் இரும்புத் தாது ஆகியவற்றின் விற்பனையை உள்ளடக்கிய பிற வெற்றிகரமான தொழில்கள் இந்துஜாவின் ஆரம்ப தொழில் வாழ்க்கையில் தொடங்கப்பட்டது.
ஃபோர்ப்ஸ் லைப்பின் அக்டோபர் 2013 இதழ், லண்டனின் கார்டன் ஹவுஸ் டெர்ரேஸில் உள்ள மல்லையூட்டப்பட்ட மாளிகைக்கு கீழே பக்கிங்ஹாம் அரண்மனைக்கு 500 மில்லியன் டாலர் மதிப்புள்ளதாக மதிப்பிட்டுள்ளது, இது உலகின் மிக அதிக விலையுயர்ந்த தனியார் வீடுகளில் மூன்றாவது இடமாக உள்ளது.
நரஸி மகன் சுரேண் முகீவை மணந்தார், மேலும் அவர்களது மற்ற மகள், வினோ ஸ்ரீசந்த் ஹிந்துஜா பி.டி. மும்பை இந்துஜா தேசிய மருத்துவமனை மற்றும் மருத்துவ ஆய்வு மையம் நிறுவி நடத்திவருகிறார்.
2016 ஆம் ஆண்டு மார்ச் மாதம் வரை ஃபோர்ப்ஸ், மற்றும் ஜி.பீ. இந்துஜா ஆகியவற்றில் உலகின் 58 வது செல்வந்தராகவும், நிகர மதிப்பு 15.2 பில்லியன் டாலராகவும் உள்ளது. இது அவரை உலகின் 4 வது செல்வம் நிறைந்த இந்திய-தோற்றம் கொண்ட வர்த்தக பெருமளவில் உருவாக்குகிறது.
2014 ஆம் ஆண்டில், ஹிந்துஜா சண்டே டைம்ஸ் ரிச் லிஸ்ட்டின் படி, ஜி.பி.பியின் 11.9 பில்லியன் மதிப்பில் செல்வந்தர்கள் இங்கிலாந்தின் செல்வந்தர் ஆவர்.
சொட்டு நீர்ப் பாசனம் அல்லது நுண்ணீர்ப் பாசனம் என்பது முதன்மை குழாய், துணைக் குழாய்கள், மற்றும் பக்கவாட்டுக் குழாய்கள் ஆகிய அமைப்புகள் வாயிலாக பயிர்களுக்கு தேவையான நீரை, துளித்துளியாக மண்ணின் மேற்பரப்பிலோ அல்லது, பயிர்களின் வேர்ப்பகுதியில் நேரடியாகவோ வழங்கும் ஒரு மேம்பட்ட நீர்ப்பராமரிப்பு முறையாகும். ஓவ்வொரு விடுகுழாய் அல்லது உமிழி மற்றும் புழைவாய், பயிர்களுக்கு தேவையான நீர், ஊட்டச்சத்து மற்றும் வளர்ச்சிக்குத் தேவைப்படும் பொருள்களை, பயிர்களின் வேர்ப் பகுதியில், நேராக அளந்து அளிக்கிறது.
நீராதாரம் குறைந்து வந்தாலும், சாகுபடி நிலப்பரப்பு குறைந்து வந்தாலும் வாழும் மக்களுக்கு உணவு அளிக்க விளைச்சல் திறனை அதிகரித்து தரமான உணவு விளைவிப்பைப் பெருக்க வேண்டிய நிலை ஏற்பட்டுள்ளது. எனவே, கிடைக்கும் நீரைக் கொண்டு வேளாண்மையை நீடித்த நிலையான வருவாய் பெற வேண்டிய அவசியமான நிலையில் பயிர்த்தொழிலாளர்கள் உள்ளனர். இதனைக் கருத்தில் கொண்டு துளி நீரையும் வீணாக்காது உணவு உற்பத்திக்குப் பயன்படுத்த உருவாக்கப்பட்ட திட்டமே
நுண்ணீர்ப் பாசனத் திட்டமாகும் . உமிழி வழியாக நீர் மற்றும் ஊட்டச்சத்தானது, வேர் பகுதியில் இருக்கும் மண்ணில், புவி ஈர்ப்பு மற்றும் நுண்புழை ஆற்றல் மூலம் உள்ளே செல்கிறது. நீர் மற்றும் ஊட்டச்சத்தை எடுத்துக்கொண்ட உடனேயே, பயிர் நீர் நெருக்கடியிலிருந்து தவிர்க்கப்பட்டு, தரம் மேம்பட்டு போதுமான வளர்ச்சி மற்றும் அதிக மகசூல் கிடைக்க வழிவகுக்கிறது.
சொட்டுநீர்ப்பாசனம் இன்றைய ஆப்கானிஸ்தானில் ஆராய்ச்சியாக மேற்கொள்ளப்பட்டு இஸ்ரேல் தேசத்தில் தொடங்கப்பட்டது.
இந்த முறையில் பயிருக்கு செலுத்தப்படும் தண்ணீருடன் சேர்த்து செடியின் வளர்ச்சிக்குத் தேவைப்படும் உரங்களையும் அளிக்கும் முறை ஃபெர்ட்டிகேஷன் என்று சொல்லப்படும்.
தண்ணீரை தேக்கி வைக்க முடியாத மணல் பரப்புகளில் நீர்ப் பாசனம் அதிக அளவில் தேவைப்படும். அப்படிப்பட்ட நிலங்களில் சொட்டு நீர்ப் பாசனம் பேருதவியாக அமையும். மேலும் மலைச்சார்ந்த பகுதிகளில் தண்ணீர் வழிந்தோடுவது அதிகமாக இருப்பதனால், அப்படியான இடங்களில் சொட்டு நீர்ப் பாசனத்தின் மூலம் நீர் குறைவாகவும், கூடிய ஆற்றலுடனும் பயன்படுத்தப்படுவதனால் நீர் வீணாவது குறைக்கப்படும்.
பொதுவாகவே சொட்டு நீர்ப் பாசனம் செய்ய ஆரம்பச்செலவு அதிமாக ஆவதால் இது பெரும்பாலும் பழ மரங்கள் உள்ள தோட்டங்கள் போன்ற அதிக வருவாய் ஈட்டும் பயிர் நிலங்களில் மட்டுமே உபயோகிக்கப் படுகிறது. இப்படிப்பட்ட சூழல்கள் நிலவக்கூடிய இடங்களில் சொட்டு நீர்ப் பாசனம் அதற்கே உரிய சிறப்பம்சங்கள் மூலம் முன்னிலையில் இருக்கிறது.
அதிக வேகத்தில் காற்று வீசும் பொழுது தெளிப்பு நீர்ப் பாசனத்தின் மூலம் தண்ணீர் செலுத்துவது முடியாத காரியம். அப்படிப்பட்ட இடங்களில் சொட்டு நீர்ப் பாசனம் நீரை அதிக வினைத்திறனுடன் பயன்படுத்த மிகவும் உதவியாக இருக்கும்.
இதில் இரண்டாவதாக சொல்லப்பட்ட முறை 'கீழ்மட்ட சொட்டு நீர்ப்பாசனம்' எனப்படும். இம்முறை மூலம், களை எடுக்கும் போதும், அறுவடை செய்யும் போதும் குழாய்களுக்கு எந்த சேதமும் இல்லாமல் பாதுகாத்துக்கொள்ள முடியும்.
பயிருக்குச் செலுத்தப்படும் தண்ணீரில் உப்புத்தன்மை அதிகமாக உள்ளபோது, சொட்டு நீர்ப் பாசனம் மூலம் நீர் செலுத்தினால், தண்ணீரில் உப்பு தேங்கி பயிரை தாக்குவது குறைக்கப்படும்.
பெரிய இந்திய நெடுவரை வில் ஆய்வு 1802 ஆம் ஆண்டு ஏப்ரல் 10 ஆம் நாள் பிரித்தானிய நில அளவையாளர் கார்டினல் வில்லியம் லாம்டனால் தொடங்கப்பட்டது. இது சென்னையில் புனித தோமையார் மலையில் இருந்து இமயமலை அடிவாரம் வரை நடத்தப்பட்டது. 12 கி.மீ. அடிப்படை கோடு அளவிட 57 நாட்கள் எடுத்துக் கொண்டது. 36 அங்குல பெரிய ½ டன் எடைகொண்ட தியோடோலைட்டு அளவிடப் பயன்படுத்தப்பட்டது. இந்த 5-பத்தாண்டுகள் திட்டம் சர்வே ஜெனரல் லெப்டினண்ட் ஜார்ஜ் எவரெஸ்டால் 1852 ஆம் ஆண்டில் முடிக்கப்பட்டது. நில அளவையாளர் ராதாநாத் சிக்தார் 1852 ஆம் ஆண்டில் எவரெஸ்ட் சிகரத்தை 29,002 அடி உயரம் என்று அளந்தார். நவீன அளவீடுகள் உயரம் 29,037 அடி குறிக்கிறது. இது இந்தியாவில் திட்டமிடப்பட்ட நிலப்பரப்பு வரைபடத்தின் தொடக்கமாகவும், உலகின் பழமையான கணக்கெடுப்பு மற்றும் வரைபட முகமையாகவும் கருதப்படுகிறது.
இந்திய நில அளவைத் துறையானது வரைபடம் தயாரித்தல் மற்றும் ஆய்வுப் பணிகளை மேற்கொள்ளும் நடுவண் பொறியியல் முகமை ஆகும். இது 1767 ஆம் ஆண்டு பிரித்தானிய கிழக்கிந்திய நிறுவனத்தாரால் அவர்களின் ஆளுகைக்குட்பட்ட பகுதிகளை அளந்து தொகுப்பதற்காக ஏற்படுத்தப்பட்டது. இது இந்திய அரசின் மிகப் பழமையான பொறியியல் துறைகளில் ஒன்றாகத் திகழ்கிறது. வில்லியம் லாம்டன், ஜார்ஜ் எவரஸ்ட் ஆகியோரால் நடத்தப்பட்ட பெரிய இந்திய நெடுவரை வில்மாபெரும் முக்கோணவியல் நில ஆய்வு மற்றும் எவரெஸ்டு சிகரம் கண்டுபிடிப்பு ஆகிய சிறப்பு வாய்ந்த வரலாற்றினை இத்துறைக் கொண்டுள்ளது. இத்துறையின் உறுப்பினர்கள் இந்தியக் குடியியல் பணிகள் துறைக்கு ஈடான இந்திய ஆய்வுச் சேவையைச் சார்ந்தவர்களாவர். இது இந்தியத் தலைமை அளவையாளரின் கீழ் செயல்படுகிறது.
டேராடூனைத் தலைமையிடமாகக் கொண்ட இந்திய நில அளவைத் துறையானது, 18 சிவில் பொறியியல் பிரிவுகளைக் கொண்டுள்ளது. இப்பிரிவுகள் அலைகளின் கணிப்பு முதல் வான்வெளி ஆய்வு வரையிலான பணிகளை மேற்கொள்கின்றன. இது இந்தியா முழுவதும் 23 புவி-வெளித் தரவு மையங்களைக் கொண்டுள்ளது. இவை அதனதன் நிர்வாக பகுதிக்குரிய ஆய்வுப் பணிகளை மேற்கொள்கின்றன. நில அளவையாளர்கள் இத்துறையின் முதுகெலும்பாகத் திகழ்கின்றனர். இத்துறைக்கான பொறியியல் அலுவலர் பணியிடங்கள், நடுவண் அரசின் பணியாளர் தேர்வு வாரியத்தால் நடத்தப்படும் இந்தியப் பொறியியல் பணிக்கான போட்டித் தேர்வுகள் வாயிலாக நிரப்பப்படுகின்றன. இத்துறையின் முக்கியமான சிவில், மின்னியல் மற்றும் தொலைத்தொடர்பு பொறியாளர் பணியிடங்கள் பின்வறுமாறு: